Միքիս Թէոտորաքիս

Միքիս Թէոտորաքիս (յուն․՝ Μίκης (Μιχαήλ) Θεοδωράκης, )․ միջազգային համբաւի արժանացած, դափնեկիր՝ «Լենին Խաղաղութեան մրցանակ» եւ «Բրիտանական Ժապաւէնի Ակատեմիոյ Մրցանակներ» (BAFTA) պարգեւներու արժանացած նշանաւոր յոյն բանահիւս, յօրինող, երգահան, խմբավար եւ քաղաքագէտ (եղած է նախարար եւ չորս անգամ Յունաստանի խորհրդարանի անդամ ընտրուած է)։  Յօրինած է բազմաթիւ գործեր, որոնցմէ ամենայայտնին «Սիրթաքի Զորպաս»ն է συρτάκι  Ζορμπάς -Syrtaki dance,  որուն եղանակը յենուած է կրետական աւանդական երաժշտութեան։

Զբաղած է երաժշտութեան բոլոր տեսակներով՝ յունական եւ դասական․ դաշնագրութիւն, մաղթանուագներ, թատերապարեր, օփերաներ եւ սենեակի երաժշտութիւն։

Անոր յօրինումները մեկնաբանած են աշխարահռչակ արուեստագէտներ, ինչպէս օրինակ՝ Պիթլս The Beatles (կը մեկնաբանեն «Երբ երազս յիշես» Αν θυμηθείς το όνειρο μου  երգը, «The Honeymoon Song» պիտակին տակ«Երբ Երազս յիշես» The Honeymoon Song), Շըրլի Պասի Shirley Bassey, Ճոան Պաեզ Joan Báez, Էտիթ Փիաֆ եւ Ալ Պանօ։  Յօրինած է նաեւ ծանօթ ժապաւէններու երաժշտութիւնը․ «Ֆետրա»  Φαίδρα (1962, բեմադրիչ Ժիւլ Տասեն)«Ֆետրա»  Φαίδρα, «Ալեքսիս Զորպաս» Αλέξης Ζορμπάς կամ Zorba the Greek (1964Zorba the Greek, բեմադրիչ Միխալիս Քաքոյեանիս), «Ζ» (1969«Ζ» , բեմադրիչ Քոսթաս Ղաւրասեւ գլխաւոր դերակատարներ՝ Իվ Մոնթան Yves Montand, Իրինի Փափա Ειρήνη Παππά, Ժան Լուի Թրենթինիան Jean-Louis Trintignant  եւ Ժաք Փերան Jacques Perrin) եւ «Սերփիքօ» Serpico (1973)«Սերփիքօ» Serpico։  Մշակած է բազմաթիւ բանաստեղծութիւններու նուագակցութիւնը, ինչպէս օրինակ «Նոպելի Գրականութեան Մրցանակ»ի դափնեկիրներ՝ Օտիսէաս Էլիթիսի («Աքսիոն Էսթի») եւ Ղիորղոս Սեֆերիսի («Էփիֆանիա») գործերը։

Թէոտորաքիս եղած է երեք անգամ «Բրիտանական Ժապաւէնի Ակատեմիոյ Մրցանակներ»ու (BAFTA) թեկնածու բնագիր երաժշտութեան համար։ Առաջին թեկնածութեան ստացած է մրցանակը՝ «Ζ» (1970) ժապաւէնի երգակցութեան համար, իսկ մնացեալ երկու թեկնածութիւններն են՝ 1974-ին «État de Siège» (բեմադրիչ Քոսթաս Ղաւրաս եւ գլխաւոր դերակատարներ Իվ Մոնթան Yves Montand եւ Րենաթօ Սալվաթորի Renato Salvatori) եւ 1975-ին «Serpico» (գլխաւոր դերակատարն է Ալ Փաչինօ Al Pacino)։  Առաջարկուած է նաեւ  Կրեմի Երաժշտական Մրցանակին համար, յաջորդաբար 1966-ին եւ 1975-ին «Zorba the Greek» (յենուած է Նիքոս Քազանծաքիսին «Ալեքսիս Զորպասին կեանքը» գիրքին եւ դերակատարներն են Անթոնի Քուին, Ալան Պէյթս, Իրինի Փափա) եւ «Serpico»  ժապաւէններուն երաժշտութեան համար։

Իր ամենանշանաւոր գործերը կը նկատուին բանաստեղծութիւններու երաժշտաւորումը։  Ան, օգտագործած է յոյն եւ օտար մրցանակիր բանաստեղծներու տողեր, ինչպէս օրինակ․ Եանիս Րիցոս՝ «Լենին Խաղաղութեան մրցանակ» (1976),  Եորղոս Սեֆերիս՝ «Նոպել» (1963),  Փապլօ Ներուտա՝ «Նոպել» (1971), Օտիսէաս Էլիթիս՝ «Նոպել» (1979)։   2000-ին Միքիս Թէոտորաքիս առաջարկուած է «Նոպել Խաղաղութեան մրցանակ»ին համար։

 Կենսագրութիւն 

 Առաջին տարիները 
Միքիս Թէոտորաքիս ծնած է 29 Յուլիս 1925-ին, Խիոս։  Ծնողքը իրարու կը ծանօթանան Փոքր Ասիա, նախկան Փոքր Ասիոյ աղէտը․ հայրն է Ղիորղի Թէոտորաքիս,  ծագումով Կրետացի, իսկ մայրը՝ Ասփասիա Փուլաքի, յոյն Փոքր Ասիոյ Չեշմէ քաղաքէն։

Հօրը գործին պատճառով՝ բարձրագոյն պետական պաշտօնեայ, կեանքին առաջին տարիները Թէոտորաքիս կ՛ անցընէ Յունաստանի գաւառներուն քաղաքներուն մէջ․ Միթիլինի (Լեսվոս կղզի), Եանենա (հիւսիս-արեւմտեան Յունաստան), Արղոսթոլի (Քեֆալոնիա), Փիրղօ Իլիաս (հիւսիս-արեւմտեան Պեղոպոնեզ), Փաթրա եւ Թրիփոլի (Արքատիա, Պեղոպոնեզ)։

Հազիւ 17 տարեկան (1942), Թրիփոլի, Թէոտորաքիս իր առաջին համերգը կ՛ ունենայ։  Կը ներկայացնէ իր «Քասիանի» գործը եւ մաս կը կազմէ գերմանացի նուաճողներուն դէմ յունական դիմադրութեան։  25 Մարտ 1945-ին, գերմանացիներուն դէմ կազմակերպուած մեծ բողոքի ցոյցին ընթացքին, առաջին անգամ ըլլալով կը ձերբակալուի եւ բանտին մէջ չարչարանքներու կ՛ ենթարկուի։  Կը յաջողի Աթէնք փախչիլ, ուր կ՛ անդամագրուի «ԷԼԱՍ»ին (ΕΛΑΣ)՝ «Յունական Ժողովրդային Ազատագրական Բանակ», ուր կը ծանօթանայ եւ կը բարեկամանայ Մանոս Խածիտաքիսին։

Միաժամանակ «Դեկտեմբերեան բախումներ»ուն ընթացքին (ΕΑΜ-ΕΛΑΣ եւ բրիտանական–յունական՝ կառավարական, կողմերուն միջեւ բախումներ) կը կռուի կառավարական եւ բրիտականական ուժերուն կողքին։  Նոյն ժամանակամիջոցին, կ՛ ուսանի Աթէնքի Երաժշտանոցին մէջ․ ուսուցիչն է՝ Ֆիլոքթիթիս Իքոնոմիտիս Φιλοκτήτης Οικονομίδης։

Դեկտեմբերեան բախումներէն ետք, ոստիկանութիւնը զայն կը հալածէ։  Թէոտորաքիս Աթէնք կը պահուըտի, սակայն կը ձերբակալուի 1947-ին զանգուածային կալանաւորումներուն ընթացքին եւ Իքարիա կղզին կ՛ աքսորուի։

1947-ի վերջերուն, Թեմիսթոքլիս Սոֆուլիսի վարչապետութեան ընթացքին ընդհանուր ներում կը շնորհուի։  Թէոտորաքիս կը մասնակցի «Աթէնքի Զինուորական Բանակ»ի զինական խումբերուն եւ ապօրինութեան կ՛ անցնի։   Թոքատարապէ բռնուած, հօրը տունը կ՛ապաստանի, սակայն կը ձերբակալուի ու կրկին կ՛ աքսորուի․ հոն կը գրէ «Եղերգութիւն եւ ողբ Վասիլիս Զանոյին համար» Ελεγείο και θρήνος στον Βασίλη Ζάννο, ի յիշատակ Վասիլիս Զանօ երիտասարդին որ կը գնդակահարուի 1948-ին«Մեռած եղբօր վիպերգը» Το τραγούδι του νεκρού αδελφού։  Ապա, կը ղրկուի Մաքրոնիսօ կղզիին բանակատեղին, ուր կը չարչարուի մինչեւ ջլատուի։

18 Ապրիլ 1949-ին, ըստ կարգ մը աղբիւրներու, ան զղջում կը յայտնէ․ ինք մինչեւ կեանքին վերջը չ՛ընդունիր թէ նման արարք մը ըրած է։  Շնորհիւ հօրը եւ հօրեղբօր միջամտութիւններուն, իբրեւ անդամալոյծ ազատ կ՛ արձակուի։

 Ուսման տարիներ 
1949-ին ընտանիքը զայն Խանիա (Կրետէ) կը ղրկէ, որպէսզի բուժուի։  1950-ին Աթէնք կը վերադառնայ եւ դաշնակաւորութեան (αρμονία) վկայանը ձեռքբերելով Աթէնքի Երաժշտանոցը կ՛ աւարտէ։  1950-ին երբ Յունաստանի զինեալ ուժերուն մէջ իր զինուորական ծառայութիւնը կը կատարէր,  չդիմանալով իր անձին հանդէպ եղած գրգռութիւններուն, կը փորձէ անյաջող ինքնասպանութիւն մը։

1954-ին պետական կրթաթոշակին շնորհիւ կ՛ արձանագրուի Փարիզի Երաժշտանոցը։  Կ՛ ուսանի երաժշտութեան ուսումնասիրութիւն եւ նուագախումբի խմբավարութիւն։  Ուսուցիչներն են՝ Օլիվիէ Մեսեան եւ Օժեն Պիկօ։  Փարիզ, Լուտմիլա Չերինային թատերապարերուն, Սթութկարթի Stuttgart թատերապարախումբին եւ շարժապատկերի համար երաժշտութիւն կը յօրինէ։

1957-ին,  «Suite No 1 դաշնակի եւ նուագախումբի» երգակցութիւնը, «Greek Carnival», «Le Feu aux Poudres», «Les Amants de Teruel»«Les Amants de Teruel» կը մեկնաբանէ Էտիթ Փիաֆ ներկայացումներու Թէոտորաքիսին թատերապարերը միջազգային ծափողջիւնով կը դիմաւորուին։  Մոսկուայի Փառատօնին «Ոսկեայ Մետալ» մրցանակին կ՛ արժանանայ․ մրցանակը կը ստանայ ձեռամբ՝ Տմիթրի Սոսթանքովիչի Dmitri Shostakovich։  Միաժամանակ կը յօրինէ համերգային եւ սենեակի երաժշտութեան բազմաթիւ գործեր, ինչպէս օրինակ՝ «Անթիղոնի» թատերապարը (Լոնտոնի «Թագաւորական Օփերա» ROH), իսկ «Ill Met by Moonlight», «Faces in the Dark» եւ «Luna de Miel» ժապաւէններու իր յօրինած երգակցութիւններով միջազգային ճանաչում կը ստանայ։  «Luna de Miel» (Մեղրալուսին) երաժշտութիւնը, որ յենուած է Նիքոս Կացոսի բանաստեղծութեան վրայ, կ՛իւրացնէ ՊիթլսThe Beatles ռոք խումբը՝ «Honeymoon» պիտակովHoneymoon   (յունարէնը)՝Αν θυμηθείς τ’ όνειρό μου ։
 Վերադարձը Յունաստան 
1960-ին, Յունաստան կը վերադառնայ։  Նոյն տարուան Սեպտեմբերին կը ձայնագրուի «Էփիթաֆիոս» Επιτάφιος գործը․ բանաստեղծութեան հեղինակն է Եանիս Րիցոս։  Թէոտորաքիսի այս յօրինումը յունական երաժշտութեան նոր ճամբաներ կը բանայ․ կը միաւորէ ժամանակակից յունական բանաստեղծութիւնը այդ օրերու ժողովրդային երաժշտութեան հետ։  «Էփիթաֆիոս» առաջին անգամ կը ձայնագրուի 1958-ին․ կ՛ երգէ Նանա Մուսխուրի, Մանոս Խածիտաքիսի նուագագրութեամբ եւ խմբավարութեամբ։

Նոյն տարին, Թէոտորաքիս կ՛ աւարտէ Օտիսէաս Էլիթիսի «Άξιον Εστί» բանաստեղծութեան նուագագրումը։  Այս մասին ան իր «Երաժշտութիւն հանրութեան համար» գիրքին մէջ, ի միջի այլոց կը գրէ․-«Այսույանդերձ չաճապարեցի գործս հանրութեան ներկայացնելու, որովհետեւ կը զգայի թէ յոյն հասարակութիւնը դեռ հասուն չէր ընդունելու նման գործ, այդ պատճառով հրապարակեցի 1964-ի վերջերուն։» («Εν τούτοις δεν βιάστηκα να το παρουσιάσω, γιατί διαισθανόμουνα ότι το ελληνικό κοινό δεν ήταν ακόμη ώριμο για να το δεχτεί. Η πρώτη εκτέλεσή του έγινε στα τέλη του 1964»)։

1960-ին, Եորղոս Սեֆերիսի «Էփիֆանիա» Επιφάνεια բանաստեղծութիւնը կը նուագագրէ։  Կը յօրինէ տասնեակէ աւելի երգերու շարք մը․ յունական հասարակութեան մէջ անոնց արձագանգը բացառիկ է։

1963-ին, լրագրող Լամպրաքիսի ահաբեկումէն անմիջապէս ետք, կը հիմնուի «Լամպրաքի Երիտասարդական Միութիւն»ը ու Թէոտորաքիս անոր առաջին նախագահը կ՛ընտրուի (առաջին օրերէն իսկ, կ՛ անդամագրուին 50 000 հոգի)։  Նոյն ժամանակին, Յունաստանի ընտրութիւններուն «Ժողովրդավար Ձախակոմեան Միութիւն» Ε.Δ.Α. կուսակցութեան երեսփոխայ կ՛ընտրուի։

 Համբաւի արժանացում 
1964-ին միջազգային համբաւի կ՛արժանանայ երբ կը յօրինէ «Ալեքսիս Զորպաս» Αλέξης Ζορμπάς կամ Zorba the Greek ժապաւէնին երաժշտութիւնը (բեմադրութիւն՝ Միխալիս Քաքոյեանիս Μιχάλης Κακογιάννης)«Ալեքսիս Զորպաս» սիրթաքի պարը, համանուն ժապաւէնին մէջ․ կը պարէ Անթոնի Քուին«Ալեքսիս Զորպաս» երաժշտութիւնը, համանուն ժապաւէնին մէջ․ ժապաւէնը 3 Օսքար մրցացանակներու կ՛ արժանանայ։մինի|Միքիս Թէոտորաքիս Փարիզ, 1967|ձախից

 Բռնապետութեան տարիներ 
21 Ապրիլ 1967-ին, երբ Յունաստանի մէջ զինուորական յեղաշրջման իբրեւ արդիւնք բռնատիրական վարչակարգ կը հաստատուի, Թէոտորաքիս ապօրինութեան կ՛ անցնի։  Ան բռնատիրութեան դէմ առաջին կոչը կ՛ ուղղէ 23 Ապրիլ 1967-ին։  Մայիս 1967-ին ուրիշներու հետ առաջին դիմադրական կազմակերպութիւնը՝ «Հայրենասիրական Հակաբռնատիրական Ճակատ» ΠΑΜ  կը հիմնէ ու անոր նախագահը կ՛ընտրուի։ Օգոստոս 1967, Միքիս Թէոտորաքիս կը ձերբակալուի ու կը բանտարկուի․ մեկուսացում, մեծ սովի գործադուլ, բանտէն արձակում եւ տան մէջ մեկուսացում։  Կը յաջորդեն ընտանիքին հետ աքսորումը Արքատիա նահանգին Զաթունա շրջանը եւ ապա իր բանտարկումը Օրոփոյի բանակավայրը։  Իր գործերուն մէկ մասը կը յաջողի զանազան ձեւերով արտասահման ղրկել, ուր կը մեկնաբանուին Մելինա Մերքուրիին եւ Մարիա Ֆարանտուրիին կողմէ։  Օրոփոյի բանակավայրին մէջ Թէոտորաքիսին առողջութիւն կը վատթարանայ։  Արտասահմանի մէջ ի նպաստ անոր բողոքի ձայները կը բազմանան։  Անձնաւորութիւններ, ինչպէս օրինակ Սոստաքովիչ, Արթուր Միլըր, Լորենս Օլիվիէ, Իվ Մոնթան եւ շատ ուրիշներ յանձնախումբեր կազմելով անոր ազատագրումը կը պահանջեն։  Ապրիլ 1970-ին, ազատ կ՛ արձակուի ու Փարիզ կը հասնի։  Արտասահմանէն անգամ մը եւս կոչ կ՛ուղղէ բռնատիրութեան անկումին մասին եւ Յունաստանի մէջ ժողովրդավար կարգերուն վերահաստատման համար։

1972-ին, Իսրայէլ կ՛ այցելէ ու համերգներու շարք մը կու տայ։  Կը տեսակցի Եասեր Արաֆաթին հետ, որուն կը փոխանցէ Իսրայէլի կառավարութեան առաջարկը երկողմանի երկխօսութիւն սկսելու համար։

1974-ին կը մասնակցի «Փորձը»The Rehearsal ժապաւէնին մէջ, ուրիշ համբաւաւոր անձնաւորութիւններու հետ․ Մելինա Մերքուրի, Լորենս Օլիվիէ, Արթուր Միլըր, Լիլիան Հելման, եւայլն։  Ժապաւէնին նիւթը ազդուած է Աթէնքի Բազմարուեստի Համալսարանի եղելութիւններէն։

 Վարչակարգի փոփոխութիւն 
Բռնատէր վարչակարգին անկումով, Թէոտորաքիս Յունաստան կը վերադառնայ։

1976-ին կը հիմնէ «Խաղաղութեան Մշակոյթը» Πολιτισμός της Ειρήνης շարժումը։

1981-ին Յունաստան կ՛ այցելէ Եասեր Արաֆաթը։  Իր Յունաստան կեցութեան ընթացքին կը հանդիպի Թէոտորաքիսին եւ իրմէ կը խնդրէ յօրինել Պաղեստինի ոգերգը։

Թէոտորաքիս, Յունաստանի մէջ եւ արտասահման բազմաթիւ համերգներ կու տայ։  Միաժամանակ․ Յունաստանի Խորհրդարանի երեսփոխայ կ՛ ընտրուի՝ 1981-1986 եւ 1989-1992, ինչպէս նաեւ «Պետական Նախարար»ի պաշտօնը կը վարէ (1990-1992)։  1986-ին կը ստեղծուին յունաթրքական բարեկամութեան յանձնախումբեր։   Թէոտորաքիս կ՛ ընդառաջէ այս նախաձեռնութիւններուն եւ Թուրքիա համերգներու շարք մը կու տայ։  Նոյն տարին, Չերնոպիլի աթոմայականի աղէտէն ետք, աթոմական ուժանիւթին դէմ կը պայքարի համերգներու շարք մը կազմակերպելով Եւրոպայի տարածքին։

1988-ին, Թէոտորաքիսի նախաձեռնութեամբ, Արեւմտեան Գերմանիոյ մէջ՝ Թիպիկեն եւ Գոլոնիա, խաղաղութեան համար երկու համաժողովներ կը կազմակերպուին։  Այդ ժողովներուն կը մասնակցին ծանօթ անձնաւորութիւններ՝ քաղաքագէտներ Օսքար Լաֆոնթեն եւ Եոհանես Րաու, փիլիսոբաներ, գրագէտներ, արուետագէտներ։

1990-ին համերգներու շարք մը կու տայ Եւրոպայի զանազան երկիրներու մէջ, թիւով 36։  Արեւու ներուժին օգտագործման ի նպաստ համերգներ կը կազմակերպէ։  Միաժամանակ «մարդու իրաւունքներ»ուն համար կը պայքարի այցելելով Ալպանիա եւ Թուրքիա։   Իբրեւ նախագահ «Մարդու իրաւունքներու միջազգային յանձնախումբ»ին, Փարիզ, կը պայքարի Թուրքիոյ մէջ բանտարկեալ ընդիմադիր երկու երեսփոխաներու՝ Քութլու եւ Սարկին, ազատ արձակման համար եւ կը յաջողի։ մինի|Թէոտորաքիս Իսրայէլ, 1970․ ձախին՝ Մարիա Ֆարանտուրի1993-ին Յունական Պետական Ռատիոկայանի Երաժշտութեան Ընդհանուր Տնօրէնի պաշտօնը կը ստանձնէ։

4 Մայիս 1994-ին Նորվեկիոյ Օսլօ մայրաքաղաքին մէջ մեծ շուքով կը տօնուի Իսրայէլի եւ Պաղեստինցիներուն միջեւ հաշտութեան համաձայնագրին ստորագրումը։  Կազմակերպիչները, նկատի առնելով Թէոտորաքիսին ներդրումը հաշտութեան գործընթացին մէջ, անոր կը շնորհեն ներկայացնել իր երկու գործերը․ «Mauthausen» (դարձած է արդէն Իսրայէլի օրհներգը)՝ որ Մարիա Ֆարանտուրին կը մեկնաբանէ«Mauthausen» կը մեկնաբանէ Մարիա Ֆարանտուրի․ յօրինող՝ Միքիս Թէոտորաքիս եւ Պաղեստինի օրհներգըՊաղեստինի օրհներգը․ յօրինող՝ Միքիս Թէոտորաքիս։  Նոյն տարին Թէոտորաքիս կ՛ այցելէ Ալճերիա, Եգիպտոս, Թունուսզ եւ Լիբանան։
1995-ին եւ 1999-ին յաջորդաբար կը ներկայացնէ երկու օփերաներ՝ «Իլեքթրա» Ηλέκτρα եւ «Անտիղոնի» Αντιγόνη։  Միաժամանակ աշխարհի տարածքին քաղաքական կարեւոր եղելութիւններուն շուրջ իր խօսքը ունի․ յունաթրքական բարեկամութիւն, Եուկոսլաւիոյ ռմբակոծումներ, Օչալանի հարց, Աֆղանիստանի պատերազմ, Իրաքի պատերազմ, եւայլն։ 2002-ին կը ներկայացնէ «Լիսիսթրաթի» Λυσιστράτη օփերան․ խաղաղութեան ձօնուած օրհներգ մը։

 Մահը 
Միքիս Թէոտորաքիս կը մահանայ 2 Սեպտեմբեր 2021-ին, տան մէջ, 96 տարեկան հասակին։

 Մակետոնական հարցին վրայ իր դիրքորոշումը 
մինի|Մուտրոս, Լիմնոս, 2005․ Դպրոցին ցուցատախտակին վրայ կը նշուի՝ «Միքիս Թէոտորաքիս, Մուտրոսի պատուոյ քաղաքացի»
Հարցը կը վերաբերի Հիւսիսային Մակետոնիոյ Հանրապետութեան անուանակոչումին, նախկան ներկայ անունի համաձայնութեան։

1997-ին Թէոտորաքիս կը յայտարարէ թէ՝ «Անունը այդքան կարեւոր չէ, եթէ երկու ժողովուրդները խաղաղ պիտի ապրին։»  4 Փետրուար 2018, Մակետոնական հարցի հանրահաւաքին ընթացքին (Աթէնքի Սինտաղմայի հրապարակ), ան կը յայտարարէ թէ՝ «Մակետոնիան մէկ է․ էր, է ու պիտի մնայ յունական»։
 Պարգեւներ 

 «Բրիտանական Ժապաւէնի Ակատեմիոյ Մրցանակներ» BAFTA 1970,
 «Լենին Խաղաղութեան մրցանակ» 1983,
 Քեպեքի Համալսարանի Փիլիսոբայութեան Վարդապետի պատուոյ տիտղոս (PHD),
Լիմնոս կղզիին Մուտրոս նաւահանգիստին պատուոյ քաղաքացիի տիտղոս,
 2013-ին Միքիս Թէոտորաքիս Յունաստանի Կաճառի (Ակատեմիա) պատուոյ անդամ կը յայտարարուի։

 Գլխաւոր գործերը 

 Մաղթանուագներ․- 
մինի|Միքիս Թէոտորաքիս 25 Փետրուար, 1974
 «Աքսիոն Էսթի» Άξιον Εστί, խօսք՝ Օտիսէաս Էլիթիս․ գործէն բաժին մը՝ «Արդարութեան Իմաստուն Արեւ» Της Δικαιοσύνης Ήλιε Νοητέ («Άξιον Εστί » գործէն բաժին մը), գործին ներկայացումը 1977-ին Աթէնքի Լիքավիթօ բացօթեայ թատրոնին մէջ «Άξιον Εστί » ներկայացումը 1977-ին Աթէնքի Լիքավիթօ բացօթեայ թատրոնին մէջ․
 «Էփիֆանիա» ΕΠΙΦΑΝΙΑ, խօսք՝ Եորղոս Սեֆերիս «Էփիֆանիա» ΕΠΙΦΑΝΙΑ.
 «Էփիֆանիա Ավերոֆ» Επιφάνεια Αβέρωφ«Էփիֆանիա Ավերոֆ» Επιφάνεια Αβέρωφ,
 «Canto General» «Canto General» ։
 Երգերու շարք․- 

 «Էփիթաֆիոս» Επιτάφιος (կղզիներու երգեր), խօսք` Եանիս Րիցոս․ «Էփիթաֆիոս» ամբողջ գործը՝«Էփիթաֆիոս» ամբողջ գործը (խօսք Եանիս Րիցոս)՝ «Արխիփելաղոս». կղզիներու երգեր, «Մարղարիթա»՝«Արխիփելաղոս» Αρχιπελαγος երգերու շարքէն՝ «Մարղարիթա», «Սիրտ մը ցանած էի»՝Արխիփելաղոս» Αρχιπελαγος երգերու շարքէն՝ «Սիրտ մը ցանած էի», «Սիրոսի եւ Ծիային միջեւ»՝Արխիփելաղոս» Αρχιπελαγος երգերու շարքէն՝ «Սիրոսի եւ Ծիային միջեւ», «Երիտասարդը»՝Արխիփելաղոս» Αρχιπελαγος երգերու շարքէն՝«Երիտասարդը» Το παλληκάρι, «Քեզ  նուռի ջուրովթրջեցի»՝Արխիփելաղոս» Αρχιπελαγος երգերու շարքէն՝ «Քեզ թրջեցի նուռի ջուրով», «Մրտենին»՝Արխիփելաղոս» Αρχιπελαγος երգերու շարքէն՝«Մրտենին»․
 «Աքսիոն Էսթի» շարքէն՝ «Մէկ հատիկ Ծիծեռնակը» «Մէկ հատիկ Ծիծեռնակը»  Ένα το Χελιδόνι․  
 «Փոլիթիա» Πολιτεια, քաղաքի երգեր (խօսք՝ Տիմիթրիս Խրիսթոտուլոս, Թասոս Լիվատիթիս, Նիքոս Կացոս, Քոսթաս Վիրվոս, Քոսթաս Վարնալիս, Փանոս)․ «Ցաւը»՝«Փոլիթիա» Πολιτεια երգերու շարքէն՝«Ցաւը», «Աղքատ թաղին անձրեւ կը տեղայ»՝«Փոլիթիա» Πολιτεια երգերու շարքէն՝«Աղքատ թաղին անձրեւ կը տեղայ», «Տրափեցոնա»՝ «Փոլիթիա» Πολιτεια երգերու շարքէն՝«Տրափեցոնա», «Սէրս»՝«Փոլիթիա» Πολιτεια երգերու շարքէն՝«Սէրս», «Փոլիթիա» երգերուն ամբողջ շարքը՝«Փոլիթիա» Πολιτεια երգերու ամբողջ շարքը․
 «Պզտիկ Քիքլատես» Μικρές Κυκλάδες, խօսք՝ Օտիսէաս Էլիթիս«Պզտիկ Քիքլատես» Μικρές Κυκλάδες, ամբողջ գործը,
 «Րոմիոսինի» Ρωμιοσύνη, խօսք՝ Եանիս Րիցոս «Րոմիոսինի» Ρωμιοσύνη․
 «Ծովային լուսընկաներ» Θαλασσινά φεγγάρια, խօսք՝ Նիքոս Կացոս  «Ծովային լուսընկաներ» Θαλασσινά φεγγάρια.
 «Mauthausen»․ խօսք՝ Իաքովոս Քամպանելիս The Ballad of Mauthausen, կը մեկնաբանէ Ճոան Պաեզ․
 «Ցաւոտ Հայրենիքին փոքրաքանակ երգերը» Δεκαοχτώ λιανοτράγουδα της Πικρής Πατρίδας, խօսք` Եանիս Րիցոս «Ցաւոտ Հայրենիքին փոքրաքանակ երգերը» Δεκαοχτώ λιανοτράγουδα της Πικρής Πατρίδας.
 «Արեւելքին» Στην Ανατολή,«Արեւելքին» Στην Ανατολή .
 «Քնարերգները» Τα λυρικά խօսք` Թասոս Լիվատիթիս «Քնարերգները»Τα λυρικά.
 «Վիպերգներ» Μπαλάντες, խօսք` Մանոլիս Անաղնոսթաքիս «Վիպերգներ» Μπαλάντες.
«Երբ երազս յիշես» Αν θυμηθείς τ' όνειρό μου, խօսք՝ Նիքոս Կացոս «Երբ երազս յիշես» Αν θυμηθείς τ' όνειρό μου առաջին մեկնաբանութիւն՝ Իովանա 
 «Տասներկու ժողովրդային երգեր» Δώδεκα λαϊκά, խօսք` Մանոս Էլեֆթերիու «Տասներկու ժողովրդային երգեր» Δώδεκα λαϊκά.
 «Պայքարի երգերը» Τα τραγούδια του Αγώνα, խօսք՝ Անտրէաս Քալվոս, Մանոս Էլեֆթերիու, Եորղիա Տելիղիանի, Նոթի Փերիալի, Ալեքօ Փանաղուլի եւ Միքիս Թէոտորաքիս «Պայքարի երգերը»Τα τραγούδια του Αγώνα.
 «Ծով մը» Μια θάλασσα «Ծով մը» Μια θάλασσα․
 «Ոդիսական» ΟΔΥΣΣΕΙΑ «Ոդիսական» ΟΔΥΣΣΕΙΑ։  
մինի|26 Յունուար 1972, Միքիս Թէոտորաքիս, մամլոյ զրուցատրութեան ընթացքին․ Ամսթերտամ, Հոլլանտա

 Բեմադրական գործեր 

 «Պատանդ մը» Ένας όμηρος,«Պատանդը» Ένας όμηρος․
 «Մեռած եղբօր վիպերգը» Το τραγούδι του νεκρού αδελφού,․
 «Գեղեցիկ քաղաք» եւ «Կախարդական քաղաք» Όμορφη πόλη / Μαγική πόλη, Երգերուն լրիւ շարքը՝ «Գեղեցիկ քաղաք» եւ «Կախարդական քաղաք» Όμορφη πόλη / Μαγική πόλη. Երգերուն լրիւ շարքը․
 «Հրէշտակներուն թաղը» Η Γειτονιά των Αγγέλων  (Միքիս Թէոտորաքիսին միակ գործակցութիւնը Եորղօ Զապեթային հետ),«Հրէշտակներուն թաղը» Η Γειτονιά των Αγγέλων․
 «Ֆետրա» Φαίδρα,«Ֆետրա» Φαίδρα, կը մեկնաբանէ Մելինա Մերքուրի․
 «5 մղոն մինչեւ կէս գիշեր» Five Miles To Midnight,«5 մղոն մինչեւ կէս գիշեր» Five Miles To Midnight
 «Z» «Z»
 «Serpico» «Serpico»
 «Իֆիղենիա» Iphigenia «Իֆիղենիա» Iphigenia։
մինի|Միքիս Թէոտորաքիս, 2 Դեկտեմբեր 1981, Էլսինքի, Ֆինլանտա
 Համերգական․- 

 «Helicon» Symphony No.1 (Proti Simfonia) «Helicon» Symphony No.1 (Proti Simfonia),
 «Suites n° 1, 2 եւ 3» «Suites n° 1, 2 եւ 3»,
 «Սէրը եւ մահը» L' amour et la mort, Έρως και Θάνατος«Սէրը եւ մահը» L' amour et la mort,
 «Իտիփուս Թիրանոս» Οἰδίπους Τύραννος (Œdipus Tyrannos) «Իտիփուս Թիրանոս» Œdipus Tyrannos․ Լոնտոնի համերգային նուագախումբ
 «Symphonies no 2, 3, 4, 7» «Symphonies no 2, 3, 4, 7
 «Guitar Rhapsody» Guitar Rhapsody
 «Cello Rhapsody» Cello Rhapsody։

 Օփերա․- 

 «Իլեքթրա» Ηλέκτρα «Իլեքթրա» Ηλέκτρα,
 «Անտիղոնի» Αντιγόνη «Անտիղոնի» Αντιγόνη,
 «Լիսիսթրաթի» Λυσιστράτη «Լիսիսթրաթի» Λυσιστράτη
 «Քարիոթաքիս» Καρυωτάκης ։

 Հին թատերախաղի նուագագրում․- 
մինի|Միքիս Թէոտորաքիս, Հոկտմեբեր 2005
 «Օրեսթիա» Ορέστεια«Օրեսթիա» Ορέστεια
 «Միտիա» Μήδεια«Միտիա» Μήδεια 
«Անտիղոնի» Αντιγόνη 
«Փրոմիթեւս Տեսմոթիս» Προμηθεύς Δεσμώτης 
«Իտիփուս Թիրանոս» Οιδίπους Τύραννος 
«Էքաւի »Εκάβη 
«Իքեթիտես »Ικέτιδες 
«Էաս» Αίας 
«Միտիա» Μήδεια 
 «Դրոյան կիներ» Τρωάδες«Դրոյան կիներ» Τρωάδες
 «Ֆինիսես» Φοίνισσες«Ֆինիսես» Φοίνισσες 
 «Իփիս» Ιππής«Իփիս» Ιππής

 Սենեակի երաժշտութիւն․- 
 «Four String Quartets» Four String Quartets․
 «Trio four piano, violin, cello» Trio four piano, violin, cello․
 «Little Suite for piano» Little Suite for piano․
 «Sonatina for piano» Sonatina for piano․
 «Sonatina For Violin & Piano (1 եւ 2)» Sonatina For Violin & Piano (1, 2)։

athensvoice - Միքիս Թէոտորաքիսsansimera - Միքիս ԹէոտորաքիսԱթէնքի Երաժշտանոցին արխիւներԵրբ Թէոտորաքիս հանդիպեցաւ երեք մեծ ռուս յօրինողներու, 3 Մարտ, 2017ΤΑ ΝΕΑ «Միշտ մինակս եղած եմ եւ միշտ մինակ պիտի մնամ», 24-7-2010Թէոտորաքիս կը հանդիպի երեք մեծ ռուս յօրինողներու, 1 Մարտ, 2010Յունաստանի Կաճառի (Ակատեմիա) պատուոյ անդամներՄիքիս Թէոտորաքիս, պարգեւատրումներՄիքիս Թէոտորաքիս․ BAFTA պարգեւատրում, 1974 Միքիս Թէոտորաքիս․ BAFTA պարգեւատրում, Richard R. BennettΚΡΗΤΗ - Թէոտորաքիս Կրետէէն Պիզանիոյ ճակատին, 20-2-2020Η ΑΥΓΗ – Ժողովրդային նուագախումբ «Միքիս Թէոտորաքիս»․ Միքիս Իքարիա աքսորի տարիներուն, 13-3-2015Ղեանիս Րիցոսի «Էփիթաֆիոս» բանաստեղծութեան նուագագրութիւնը Միքիս Թէոտորաքիսին կողմէ, 26-6-2018Միքիս Թէոտորաքիս կը նուագագրէ Օտիսէաս Էլիթիսին «Աքսիոն Էսթի» բանաստեղծութիւնըԱթէնքի Բազմարուեստարանի Համալսարանի բախումներու օրերուն․ կ՛արգիլուին Թէոտորաքիսին երգերը, սակայն ոչ անոր գիրքը․ Ֆոնտաս Թրուցաս, 16-11-2018Թէոտորաքիսին ապօրինի կոչը իր աքսորի ժամանակ․ Մանոս Օրֆանուտաքիս, 11-10-2011Թէոտորաքիսին կոչը, իր աքսորի ժամանակ, 23-4-1969Յունաստանի հեռատեսիլի պետական կայան․ ΕΡΤ 2 – Միքիս Թէոտորաքիսին ինքնակենսագրութիւնը, 20-5-2018Միքիս Թէոտորաքիսին քաղաքական խօսքը 4-2-2018-ին․ «Մեզ կը կառավարեն ապազգայնականներ․ պէտք չէ ընդունիլ «Մակետանիա» բառը Նախկին Եուկոսլավիոյ Մակետոնիոյ Հանրապետութեան իբրեւ նոր անունը», Δημοσθένης Γκαβέας, 4-2-2018tovima - Աւստրիոյ Խորհրդարանը կը գրաքննէ Թէոտորաքիսին գործը, 5-5-2011kathimerini - Միքիս Թէոտորաքիսին պատասխանը զինք քննադատողներուն, 12-2-2018Էփիթաֆիոս բանաստեղծութիւնը․ Եանիս ՐիցոսՔաթիմերինի թերթին Բացառիկ՝ 1960, հրապարակուած 1997-ին․ «Յունական երաժշտութիւնը նոր ուղիներու վրայ․ Թէոտորաքիս եւ Խածիտաքիս»․ վերարտադրում 21-6-2020Օգոստոս 1967, Միքիս Թէոտորաքիս կը ձերբակալուիefsyn․ Միքիս Թէոտորաքիս, ողջ առասպել մը․ Ղիորղոս Փեթրոփուլոս, 29-7-2015protothema – Միքին աղարտողներուն կը պատասխանէ՝ «Թշնամիներս ապուշ եւ կամ անգութ են», Թինա Մանտիլարա 12-12-2018History Channel Documentary (Modern Greeks)

 Տե՛ս նաեւ 

 Մանոս Խածիտաքիս
 Փիրէային տղաքը (երգ)
Մելինա Մերքուրի
 Վազգէն Եսայեան

 Աղբիւրներ 

 «Միքիս Թէոտորաքիս, յեղափոխութեան մը ժամանակագրութիւն 1960-1967»․ Լատիս Ֆոնտաս

 «Երաժշտութիւն հանրութեան համար» Միքիս Թէոտորաքիս (Μουσική Για Τις Μάζες․ Θεοδωράκης Μίκης)

 Ծանօթագրութիւններ 

 Արտաքին յղումներ 

 Μίκη Θεοδωράκη – Միքի Թէոտորաքիսին յօդուածը Յունաստանի քաղաքացիական պատերազմին 50-ամեակին առթիւ, 4-5-2017
 Ill Met by Moonlight (1957)
 Մեղրալուսին Luna de miel 1959
 Η Εφημερίδα των Συντακτών  «Լամպրաքի Երիտասարդական Միութեան» հիմնումը 52 տարի առաջ․ Սփիրոս Քուզինոփուլոս, 15-6-2015
 Յունական Ժողովրդային Ազատագրական Բանակ
 Դեկտեմբերեան բախումներ՝ Դեկտեմբեր 1944 –Յունուար 1945
 Էփիթաֆիոս․ Եանիս Րիցոս
 Եանիս Րիցոս
 Ղիորղոս Սեֆերիս
 Միխալիս Քաքոյեանիս
 «Հայրենասիրական Հակաբռնատիրական Ճակատ» ΠΑΜ
 Նիքոս Կացոս
 Օտիսէաս Էլիթիս
 Մանոս Էլեֆթերիու
 Իաքովոս Քամպանելիս
 Ճիւլ Տասեն
 Փապլօ Ներուտա
 Թասոս Լիվատիթիս
 Մանոլիս Անաղնոսթաքիս
 Անտրէաս Քալվոս
 Ղիորղոս Զապեթաս
 Մելինա Մերքուրի
 Նանա Մուսխուրի

Ստորոգութիւն:Անձինք
Ստորոգութիւն:Անձնագրեր ըստ երկրի
Ստորոգութիւն:Երաժշտա-հասարակական գործիչ
Ստորոգութիւն:Քաղաքական գործիչներ ըստ երկրի
Ստորոգութիւն:Յոյն երգիչներ
Ստորոգութիւն:Յոյն արուեստագէնտեր
Ստորոգութիւն:Արուեստագէտներ ըստ ազգութեան
Ստորոգութիւն:Յոյն երաժիշտներ
Ստորոգութիւն:Յոյն երգահաններ
Ստորոգութիւն:Յոյն քաղաքական գործիչներ
Ստորոգութիւն:Բանաստեղծներ ըստ իրենց ազգութեան
Ստորոգութիւն:Յոյն բանաստեղծներ
Ստորոգութիւն:1925 ծնունդներ
Ստորոգութիւն:29 Յուլիսի ծնունդներ
Ստորոգութիւն:2021 մահեր
Ստորոգութիւն:2 Սեպտեմբերի մահեր